” यह सब तो मेरी नौकरी के ‘साइड पर्क’हैं।” उसने दर्द से तार­तार, रोने से भी बदतर मुस्कुराहट से मुझे बताया­­-” यह तो रोज की ही बात है। कभी मंहगी क्राकरी टूट जाने से, तो कभी हारी-­बीमारी की बजह से। जब भी काम रह जाए तभी। शुरु-­शुरु में तो बस डांट पड़ती थी, फिर मार पड़ने लगी। और फिर जब मेरे दुखते तन और मन से गलतियां होती ही गईं, तो बात शारीरिक दुर्व्यवहार तक जा पहुंची। पर जलते गरम चिमटे से तो मैं डॉ. वर्मा से मिलने के बाद ही पिटी थी।”